**Troy Stecher** (s. 7. huhtikuuta 1994 Richmond, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Edmonton Oilersissa. Elite Prospects -sivuston mukaan hän on kahden suunnan puolustaja, joka on hyvä sekä kiekollisena että kiekottomana. Sivusto mainitsee Stecherilla olevan hyvät kädet, pelinavaustaidot ja kertoo hänen tekevän fiksuja, tietoisia ratkaisuja kiekon kanssa. Stecher kuitenkin pitää ajoittain kiekkoa liikaa omassa puolustuspäässä. The Hockey News -sivuston mukaan hän on myös varsin pienikokoinen pelipaikkaansa nähden, mutta Stecher menee kuitenkin varsin ennakkoluulottomasti tilanteisiin. Hän laukoo oikealta.

Ura
---

### Seuraura

Stecher pelasi Brittiläisen Kolumbian paikallisia juniorisarjoja kotikaupungissaan Richmond Bluesin joukkueessa, jonka jälkeen Portland Winterhawks varasi hänet 149. pelaajana WHL:n varaustilaisuudessa 2009. Stecher ei kuitenkaan koskaan siirtynyt CHL:ään, jotta hän voisi pelata myöhemmin Yhdysvaltain yliopistosarjoissa. Stecher vietti seuraavan kauden 2009–2010 BCMML-juniorisarjan Greater Vancouver Canadiansissa, jonka tehokkain puolustaja hän oli tehoilla 4+27=31.

Vuodet 2010–2013 Stecher pelasi BCHL-junioriliigan Penticton Veesissa. Kaudella 2011–2012 hän nousi joukkueen varakapteeniksi. Stecher voitti kevään 2012 pudotuspelien puolustajien syöttöpörssin kahdeksalla syöttöpisteellään. Hän voitti kauden päätteeksi BCHL:n mestaruuden ja valittiin liigan sisämään konferensiin toiseen tähdistökentälliseen. Stecher voitti myös Fred Page Cupin, sekä sittemmin Doyle Cupin, jonka myötä Vees eteni Royal Bank Cupiin. Joukkue voitti turnauksen ja Stecher valittiin sen parhaaksi puolustajaksi. Kaudella 2012–2013 hän nousi Veesin kapteeniksi. Stecher oli joukkueen tehokkain puolustaja ja kolmanneksi paras pistemies tehoilla 8+39=47, joilla hän voitti BCHL:n puolustajien syöttöpörssin sekä jakoi puolustajien pistepörssin toisen sijan Surrey Eaglesin Devon Toewsin kanssa edellään vain Salmon Arm Silverbacksin Shane Hanna. Stecher voitti kauden päätteeksi taas Fred Page Cupin. Hänet valittiin BCHL:n sisämaan konferenssin parhaaksi puolustajaksi ja ensimmäiseen tähdistökentälliseen.

Stecher kävi vuosina 2013–2016 Pohjois-Dakotan yliopistoa. Viimeisellä yliopistokaudellaan 2015–2016 hän oli joukkueensa tehokkain puolustaja ja neljänneksi paras pistemies tehoilla 8+21=29, joilla Stecher jakoi NCHC:n puolustajien pistepörssin kolmannen sijan. Hänet valittiin sarjan toiseen tähdistökentälliseen.

Huhtikuussa 2016 NHL-varaamaton Stecher teki kaksivuotisen tulokassopimuksen Vancouver Canucksin kanssa. Hän aloitti kauden 2016–2017 AHL-joukkue Utica Cometsissa, jossa Stecher pelasi neljä ottelua, kunnes hän debytoi Canucksin NHL-joukkueessa 25. lokakuuta 2016 Ottawa Senatorsia vastaan. Stecher sai ottelussa jääaikaa 22.35 minuuttia. Hän onnistui syksyn mittaan vakiinnuttamaan paikkansa Canucksin puolustuksessa osaksi Alexander Edlerin ja Chris Tanevin loukkaantumisten myötä sekä nousemaan aivan joukkueensa kärkipuolustajiin. Stecher teki NHL-uransa avausmaalin 13. marraskuuta 2016 Dallas Starsia vastaan. Hänet valittiin ottelun ykköstähdeksi. Stecher teki tulokaskautensa aikana kaikkiaan 71 runkosarjaottelussa tehot 3+21=24, joilla hän oli Canucksin tehokkain puolustaja.

Lokakuussa 2020 Stecher teki vapaana agenttina Detroit Red Wingsin kanssa kaksivuotisen ja yhteensä 3,4 miljoonan dollarin arvoisen sopimuksen.

Maaliskuussa 2022 Red Wings kauppasi Stecherin Los Angeles Kingsiin vaihdossa seitsemännen kierroksen varausvuoroon vuodelle 2022.

Viimeisenä vaihtopäivänä maaliskuussa 2023 Coyotes kauppasi Stecherin ja Nick Ritchien Calgary Flamesiin vaihdossa Brett Ritchieen ja Connor Mackeyyn.

Heinäkuussa 2023 Stetcher teki vapaana agenttina Arizona Coyotesin kanssa yksivuotisen ja 1,1 miljoonan dollarin arvoisen sopimuksen.

Maaliskuussa 2024 Coyotes kauppasi Stecherin ja seitsemännen kierroksen varausvuoron vuoden 2024 varaustilaisuudessa Edmonton Oilersiin vaihdossa neljännen kierroksen varausvuoroon vuoden 2027 varaustilaisuudessa.

### Maajoukkueura

Stecher edusti Canada Westin joukkuetta alle 19-vuotiaiden World Junior A Challengessa vuosina 2011 ja 2012, joista ensimmäinen turnaus päättyi kultaan ja jälkimmäinen hopeaan.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Greater Vancouver Canadians | BCMML | 38 | 4 | 27 | 31 | 22 | 5 | 1 | 1 | 2 | 6 |
| 2010–2011 | Penticton Vees | BCHL | 54 | 5 | 15 | 20 | 47 | 9 | 2 | 3 | 5 | 6 |
| 2011–2012 | Penticton Vees | BCHL | 53 | 5 | 37 | 42 | 42 | 15 | 2 | 8 | 10 | 8 | Kakkostähdistö |
| 2012–2013 | Penticton Vees | BCHL | 52 | 8 | 39 | 47 | 40 | 15 | 0 | 6 | 6 | 10 | Ykköstähdistö |
| 2013–2014 | Univ. of North Dakota | NCAA | 42 | 2 | 9 | 11 | 14 | – | – | – | – | – |
| 2014–2015 | Univ. of North Dakota | NCAA | 34 | 3 | 10 | 13 | 22 | – | – | – | – | – |
| 2015–2016 | Univ. of North Dakota | NCAA | 43 | 8 | 21 | 29 | 37 | – | – | – | – | – | Kakkostähdistö |
| 2016–2017 | Vancouver Canucks | NHL | 71 | 3 | 21 | 24 | 25 | – | – | – | – | – |
|  | Utica Comets | AHL | 4 | 0 | 1 | 1 | 4 | – | – | – | – | – |
| 2017–2018 | Vancouver Canucks | NHL | 68 | 1 | 10 | 11 | 35 | – | – | – | – | – |
| 2018–2019 | Vancouver Canucks | NHL | 78 | 2 | 21 | 23 | 32 | – | – | – | – | – |
| 2019–2020 | Vancouver Canucks | NHL | 69 | 5 | 12 | 17 | 32 | 17 | 2 | 1 | 3 | 10 |
| 2020–2021 | Detroit Red Wings | NHL | 44 | 3 | 8 | 11 | 12 | – | – | – | – | – |
| 2021–2022 | Detroit Red Wings | NHL | 16 | 1 | 1 | 2 | 9 | – | – | – | – | – |
|  | Los Angeles Kings | NHL | 13 | 0 | 1 | 1 | 4 | 4 | 2 | 2 | 4 | 0 |
| 2022–2023 | Arizona Coyotes | NHL | 61 | 0 | 7 | 7 | 29 | – | – | – | – | – |
|  | Calgary Flames | NHL | 20 | 3 | 4 | 7 | 15 | – | – | – | – | – |
| 7 kautta | yhteensä | NHL | 440 | 18 | 85 | 103 | 193 | 21 | 4 | 3 | 7 | 10 |

Lähteet
-------

* Troy Stecher The Internet Hockey Databasessa (englanniksi)
* Troy Stecher *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Troy Stecher *Elite Prospects*. Everysport Media Group AB.  (englanniksi)
2. ↑  Troy Stecher – The Hockey News (englanniksi)
3. 1 2 3  Troy Stecher The Internet Hockey Databasessa (englanniksi)
4. ↑  Canucks sign defenceman Troy Stecher  14.4.2016. Vancouver, B.C:  Vancouver Canucks. Viitattu 30.11.2016. (englanniksi)
5. ↑  Canucks Reduce Roster  10.10.2016. Vancouver, B.C:  Vancouver Canucks. Viitattu 30.11.2016. (englanniksi)
6. ↑  Ottawa Senators at Vancouver Canucks – October 25th, 2016 *NHL.com*.  25.10.2016. National Hockey League. Viitattu 30.11.2016. (englanniksi)
7. ↑  Huikea loikka yliopistosarjasta NHL-seuran ykköspuolustajaksi – "Hän on epätodellinen" *suomikiekko.com*.  29.11.2016. Nordic Sport Media. Viitattu 30.11.2016.
8. ↑  Dallas Stars at Vancouver Canucks – November 13th, 2016 *NHL.com*.  13.11.2016. National Hockey League. Viitattu 30.11.2016. (englanniksi)
9. ↑
10. ↑
11. ↑
12. ↑

Kanadan joukkue – Jääkiekon MM-kilpailut 2019
4 Fabbro |
5 Myers |
7 Couturier (**A**) |
10 Jost |
14 Henrique |
16 McCann |
17 Strome |
18 Dubois |
19 Turris (**C**) |
21 Joseph |
23 Reinhart |
25 Nurse |
27 Theodore |
28 Severson |
29 Blackwood |
30 Murray |
31 Hart |
39 Mantha |
51 Stecher |
59 Bertuzzi |
61 Stone (**A**) |
62 Montour |
71 Cirelli |
72 Chabot |
81 Marchessault |
Valmentaja Alain Vigneault

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant